**ΔΗΛΩΣΕΙΣ ΜΑΘΗΜΑΤΩΝ ΧΕΙΜΕΡΙΝΟΥ ΕΞΑΜΗΝΟΥ 2023-2024**

Οι δηλώσεις μαθημάτων θα γίνουν µόνο ηλεκτρονικά µέσω του νέου συστήματος **Unitron**<https://uniportal.ihu.gr/>  από:

**22 Νοεμβρίου 2023 έως και 20 Δεκεμβρίου 2023**

**Δε θα δοθεί καμιά παράταση στις παραπάνω ημερομηνίες**

**ΠΡΟΣΟΧΗ:** Οι φοιτητές που δεν δηλώσουν μαθήματα θα θεωρηθούν ως µη εγγεγραμμένοι φοιτητές στο Τμήμα Φυσικής για το τρέχον εξάμηνο και κατά συνέπεια δε θα έχουν δικαίωμα εξέτασης στην εξεταστική περίοδο του Φεβρουαρίου 2024 και δεν θα δικαιούνται να πάρουν συγγράμματα.

**Πρακτικές πληροφορίες**

* Κάνετε τη δήλωσή σας το συντομότερο δυνατόν. Μην την αφήνετε για την τελευταία ημέρα οπότε το **Unitron**είναι συνήθως υπερφορτωμένο και η πρόσβαση δύσκολη.
* Μπορείτε να αλλάζετε την δήλωσή σας μέχρι και την τελευταία ημέρα.
* **Αφού επιλέξετε τα μαθήματα που επιθυμείτε**και αποστείλετε τη δήλωσή σας, αποσυνδεθείτε από το σύστημα. Στη συνέχεια συνδεθείτε και πάλι και **ελέγξετε**, στις παλαιές δηλώσεις, **αν η δήλωσή σας έχει καταγραφεί.**
* **Εκτυπώστε τη δήλωσή σας**για να έχετε ένα αντίγραφο ως αποδεικτικό υποβολής για το αρχείο σας. Δεν θα γίνει καμιά τροποποίηση δήλωσης μαθημάτων από τη Γραμματεία.
* Αν παρατηρήσετε ότι δεν μπορείτε να δηλώσετε ένα μάθημα που επιθυμείτε ή το **Unitron**σας υποχρεώνει να δηλώσετε μάθημα που δεν επιθυμείτε, ενημερωθείτε για τους κανόνες επιλογής μαθημάτων από τον σύμβουλο σπουδών σας.
* **ΚΑΝΟΝΕΣ ΔΗΛΩΣΗΣ:**
* **ΠΡΩΤΟ ΕΤΟΣ (1ο εξάμηνο):** Δηλώνονται τα μαθήματα (ν) που προβλέπονται από το ΠΠΣ για το αντίστοιχο εξάμηνο (1ο εξάμηνο). Οι δηλώσεις έχουν γίνει από την γραμματεία.
* **ΔΕΥΤΕΡΟ ΕΤΟΣ (3ο εξάμηνο):** Δηλώνονται τα μαθήματα (ν) που προβλέπονται από το ΠΠΣ για το αντίστοιχο εξάμηνο (3ο εξάμηνο) με δυνατότητα δήλωσης τριών επιπλέον μαθημάτων σε κάθε εξάμηνο αποκλειστικά από προηγούμενα εξάμηνα (1ο εξάμηνο). Συνολικά ν+3 μαθήματα.
* **ΤΡΙΤΟ ΕΤΟΣ** **(5ο εξάμηνο):** Δηλώνεται αριθμός μαθημάτων (ν) που προβλέπονται από το ΠΠΣ για το αντίστοιχο εξάμηνο (5ο εξάμηνο) με δυνατότητα δήλωσης τριών επιπλέον μαθημάτων σε κάθε εξάμηνο, από οποιοδήποτε άλλο εξάμηνο, χωρίς κανένα περιορισμό. Συνολικά ν+3 μαθήματα.
* **ΤΕΤΑΡΤΟ ΕΤΟΣ** **(7ο εξάμηνο):** Δηλώνεται αριθμός μαθημάτων (ν) που προβλέπονται από το ΠΠΣ για το αντίστοιχο εξάμηνο (7ο εξάμηνο) με δυνατότητα δήλωσης τριών επιπλέον μαθημάτων σε κάθε εξάμηνο (ν+3) από οποιοδήποτε άλλο εξάμηνο, χωρίς κανένα περιορισμό. Συνολικά ν+3 μαθήματα. Οι φοιτητές μπορούν να δηλώνουν μαθήματα από διαφορετικές κατευθύνσεις.
* **9ο ΕΞΑΜΗΝΟ ΚΑΙ ΠΑΝΩ:** Οι φοιτητές μπορούν να δηλώσουν μαθήματα, χωρίς κανένα περιορισμό.
* Τα μαθήματα επιλογής της Παιδαγωγικής και Διδακτικής επάρκειας (5ου εξαμήνου), δηλώνονται καθ ΄υπέρβαση του ορίου (ν+3) ανά εξάμηνο, δεν προσμετρώνται στα ECTS της δήλωσης.
* ΓΙΑ ΤΗΝ ΕΜΒΟΛΙΜΗ ΔΗΛΩΣΗ (ΓΙΑ τους ΦΟΙΤΗΤΕΣ ΜΕ ΜΕΓΑΛΥΤΕΡΟ ΑΠΟ 9ο ΕΞΑΜΗΝΟ):

Οι φοιτητές που βρίσκονται σε εξάμηνα άνω του 8ου εξαμήνου, μπορούν να δηλώνουν μαθήματα τόσο στην δήλωση μαθημάτων του τρέχοντος εξαμήνου όσο και στην δήλωση μαθημάτων της εμβόλιμης εξεταστικής χωρίς κανένα περιορισμό, εφόσον τα είχαν δηλώσει στο παρελθόν. Αυτό δεν ισχύει για τα εργαστήρια τα οποία δηλώνονται, παρακολουθούνται και εξετάζονται στο εξάμηνο που προβλέπεται από το ΠΠΣ του Τμήματος.

Είναι σημαντικό οι δηλώσεις συγγραμμάτων στον ΕΥΔΟΞΟ να γίνουν όταν θα έχετε οριστικοποιήσει τη δήλωση μαθημάτων.

Σε περίπτωση προβλήματος (πχ **ανάκτηση κωδικών**ή αδυναμία πρόσβασης στη ιστοσελίδα του **Unitron**) μπορείτε να επικοινωνείτε µέσω e-mail µε το κέντρο Δικτύου στην παρακάτω διεύθυνση:

**noc@emt.ihu.gr**

Από την γραμματεία του τμήματος Φυσικής του ΔΙ.ΠΑ.Ε.